Her til morgen er aalborggenserne vågnet op til en iskold overraskelse. Rundt omkring i midtbyen ligger store isklumper spredt i gadebilledet. Klumperne er ikke dumpet ned fra himlen. De er led i optakten til den store istidsudstilling, som åbner i Aalborg Zoo den 22. april. - I isblokkene har vi indfrosset fribilletter til Aalborg Zoo, som forbipasserende får adgang til, i takt med at isen smelter, eller de selv hakker isen i stykker eller måske ligefrem forsøger at smelte den, fortæller Helle Justesen fra Aalborg Zoo. Udstillingen 'Tilbage til istiden' fortæller om gigantiske mammutter, en imponerende kæmpehjort, uldhårede næsehorn, skovelefanter og drabelige sabelkatte. Udstillingen bliver vist på den store plæne i zoo, hvor man kan opleve, hvordan fortidens og nutidens dyr møder hinanden.

Referat:
Borgere i Aalborg ar dagen igennem hakket sig ind i store isklumper, der ligger spredt rundt i centrum.